pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​รองนรม. และ รมว.กห. เรียกประชุมแก้ปัญหาจราจร ขอคืนผิวจราจร 5 เส้นทางก่อสร้างรถไฟฟ้า จี้ความพร้อม กทม.รับมือฤดูฝนระบายน้ำท่วมขัง ย้ำ “วินัยจราจร สะท้อนวินัยชาติ”
วันศุกร์ที่ 6 กรกฎาคม 2561
​รองนรม. และ รมว.กห. เรียกประชุมแก้ปัญหาจราจร ขอคืนผิวจราจร 5 เส้นทางก่อสร้างรถไฟฟ้า จี้ความพร้อม กทม.รับมือฤดูฝนระบายน้ําท่วมขัง ย้ํา “วินัยจราจร สะท้อนวินัยชาติ”
เมื่อ 6 ก.ค.61 พล.อ.ประวิตร วงษ์สุวรรณ รองนรม. และ รมว.กห. ได้เรียกประชุมหน่วยงานที่เกี่ยวข้องในการติดตามความคืบหน้าขับเคลื่อนแก้ปัญหาการจราจร ในพื้นที่กรุงเทพมหานครและปริมณฑล ณ ตึกสันติไมตรี ทําเนียบรัฐบาล
เมื่อ 6 ก.ค.61 พล.อ.ประวิตร วงษ์สุวรรณ รองนรม. และ รมว.กห. ได้เรียกประชุมหน่วยงานที่เกี่ยวข้องในการติดตามความคืบหน้าขับเคลื่อนแก้ปัญหาการจราจร ในพื้นที่กรุงเทพมหานครและปริมณฑล ณ ตึกสันติไมตรี ทําเนียบรัฐบาล
พล.อ.ประวิตร ได้ย้ํา ขอให้กทม. ติดตามและประสานการทํางานร่วมกับ การรถไฟฟ้าขนส่งมวลชนแห่งประเทศไทย ( รฟม.) และสํานักงานตํารวจแห่งชาติ ประเมินร่วมกันอย่างต่อเนื่อง ขอความร่วมมือคืนผิวจราจรถนนสายหลักทั้ง 5 สายที่กําลังก่อสร้างรถไฟฟ้า เพื่อบรรเทาความเดือดร้อนของประชาชนในการสัญจร โดยขอให้กันพื้นที่ไว้เท่าที่จําเป็นและให้คํานึงถึงความปลอดภัย กระทบการจราจรน้อยที่สุด สําหรับพื้นที่ที่คืนมา ขอให้ปรับผิวและจัดทําช่องจราจร เปิดจุดกลับรถให้เหมาะสม มีแสงสว่างเพียงพอ เพื่อลดอุบัติเหตุและเพิ่มความคล่องตัวการจราจรในภาพรวม ขณะเดียวกัน ขอให้เร่งสํารวจและซ่อมปรับผิวการจราจรที่ชํารุด หรือ เป็นปัญหาของอุบัติเหตุในภาพรวม จากการเสียการทรงตัวและการชะลอตัวของรถ เช่น บริเวณตอม่อทางด่วน ท่อระบายนํา้กลางถนน จุดตัดทางรถไฟ เป็นต้น
พร้อมกันนี้ ได้กําชับให้ กทม.เตรียมการให้พร้อมรับมือกับนํา้ท่วมในฤดูฝน โดยวางแผนเร่งระบายน้ําให้เร็วที่สุด ปิดช่องว่างและข้อจํากัดที่เป็นปัญหาของนํา้ท่วมขังในพื้นที่ที่เคยเกิดปัญหา พร้อมกับสั่งการให้ตํารวจ ต้องลงมาช่วยกันดูแลปัญหาและอํานวยการจราจรในพื้นที่เมื่อน้ําท่วมขัง โดยย้ําว่า “วินัยจราจร สะท้อนวินัยชาติ” การแก้ปัญหาจราจรเป็นหน้าที่ของสํานักงานตํารวจแห่งชาติ ที่ต้องบูรณาการขับเคลื่อนและประสานงานกับทุกหน่วยงานที่เกี่ยวข้องอย่างจริงจังและต่อเนื่อง ผ่าน “ศูนย์ควบคุมสั่งการและแก้ไขปัญหาจราจร”โดยเฉพาะการสร้างวินัยจราจร ด้วยการเพิ่มความเข้มข้นมาตรการทางกฎหมายของทุกหน่วยงานที่เกี่ยวข้องและการรณรงค์ร่วมกันอย่างต่อเนื่อง ขณะเดียวกันต้องมีการประเมินผลเปรียบเทียบและปรับแผนตามระยะเวลา ควบคู่กับการรับฟังเสียงสะท้อนของประชาชนในพื้นที่ต่อเนื่องกันไป
รัฐบาลไทย-ข่าวทำเนียบรัฐบาล-สธ.จัดประชุมวิชาการ ปี 62 “สู่ศตวรรษที่ 2 การสาธารณสุขไทย เพื่อคนไทยสุขภาพดี”
วันจันทร์ที่ 9 กันยายน 2562
สธ.จัดประชุมวิชาการ ปี 62 “สู่ศตวรรษที่ 2 การสาธารณสุขไทย เพื่อคนไทยสุขภาพดี”
กระทรวงสาธารณสุข จัดประชุมวิชาการประจําปี 2562 “สู่ศตวรรษที่ 2 การสาธารณสุขไทย เพื่อคนไทยสุขภาพดี” ด้วยบริการที่มีคุณภาพ ลดแออัด ลดรอคอย ลดค่าใช้จ่าย ด้วยเทคโนโลยีและนวัตกรรมทางการแพทย์
กระทรวงสาธารณสุข จัดประชุมวิชาการประจําปี 2562 “สู่ศตวรรษที่ 2 การสาธารณสุขไทย เพื่อคนไทยสุขภาพดี” ด้วยบริการที่มีคุณภาพ ลดแออัด ลดรอคอย ลดค่าใช้จ่าย ด้วยเทคโนโลยีและนวัตกรรมทางการแพทย์
วันนี้ (9 กันยายน 2562) ที่โรงแรมแอมบาสซาเดอร์ซิตี้ จอมเทียนพัทยา จ.ชลบุรี ดร.สาธิต ปิตุเตชะ รัฐมนตรีช่วยว่ากระทรวงสาธารณสุข พร้อมด้วยนายแพทย์ศุภกิจ ศิริลักษณ์ รองปลัดกระทรวงสาธารณสุข เปิดการประชุมวิชาการกระทรวงสาธารณสุข ประจําปี 2562 ในหัวข้อ “สู่ศตวรรษที่ 2 การสาธารณสุขไทย เพื่อคนไทยสุขภาพดี” พร้อมมอบรางวัลผู้มีผลงานวิจัยยอดเยี่ยมประจําปี 2561 โดยมีบุคลากรสาธารณสุขเข้าร่วมประชุมกว่า 6,000 คน เพื่อแลกเปลี่ยนความรู้ ประสบการณ์ แนวคิดและนวัตกรรมที่เป็นประโยชน์ต่อคุณภาพบริการประชาชน
ดร.สาธิต กล่าวว่า ในศตวรรษที่ 2 ของการสาธารณสุขไทย กระทรวงสาธารณสุขจะนําเทคโนโลยีทางการแพทย์และสาธารณสุข มาใช้เพื่อเพิ่มประสิทธิภาพ คุณภาพ ความรวดเร็ว และความสะดวกในการบริการประชาชน เพื่อลดแออัด ลดรอคอย ลดเหลื่อมล้ํา นอกจากนี้ จะให้ความสําคัญกับการส่งเสริมสุขภาพ ส่งเสริมให้ประชาชนมีความรอบรู้ด้านสุขภาพ มีกิจกรรมทางกาย ลดโรค ลดปัจจัยเสี่ยงต่าง ๆ และลดภัยสุขภาพ ไม่เจ็บป่วย ลดรายจ่าย เพิ่มรายได้ ร่างกายแข็งแรง ทําให้เศรษฐกิจประเทศแข็งแรง
นายแพทย์ศุภกิจ ศิริลักษณ์ รองปลัดกระทรวงสาธารณสุข กล่าวว่า การจัดประชุมวิชาการครั้งนี้ เป็นปีที่ 27ที่รวบรวมผลงาน นวัตกรรมด้านการแพทย์และสาธารณสุขโดยมีผู้ส่งผลงานนําเสนอมากถึง 4,058 เรื่อง ใน 6 สาขา คือ สาขาอาหาร ยา วัคซีน/คุ้มครองผู้บริโภค/สมุนไพรและการแพทย์แผนไทย สาขาการส่งเสริมสุขภาพและอนามัยสิ่งแวดล้อม/การเปลี่ยนแปลงโครงสร้างประชากรเข้าสู่สังคมผู้สูงอายุ สาขากลุ่มโรคจากการประกอบอาชีพและสิ่งแวดล้อม/โรคไม่ติดต่อเรื้อรัง/โรคติดต่อ สาขาสุขภาพจิต/ยาเสพติด/ปัญหาพฤติกรรมเด็กและวัยรุ่น สาขาการวิจัยด้านนโยบายและระบบสุขภาพ และสาขาการวิจัยทางการแพทย์และการสาธารณสุข ผลงานที่ผ่านการคัดเลือกผ่านการคัดเลือกเข้าเสนอในการประชุมครั้งนี้ 643 เรื่อง ได้แก่ ผลงานวิจัยนําเสนอแบบวาจา 235 เรื่อง นําเสนอด้วยโปสเตอร์ 288 เรื่อง และนําเสนอด้วยนวัตกรรมหรือสิ่งประดิษฐ์ 120 เรื่อง โดยผลงานทั้งหมดผ่านการคัดกรองจากคณะกรรมการผู้ทรงคุณวุฒิ ผู้เชี่ยวชาญทุกสาขาอาชีพของกระทรวงสาธารณสุขและมหาวิทยาลัยต่างๆ และจะคัดเลือกผู้มีผลงานวิจัยยอดเยี่ยมประจําปี 2562 ต่อไป
สําหรับกิจกรรมในงานประกอบด้วย จัดนิทรรศการของกรมวิชาการและเขตสุขภาพ การบรรยาย/อภิปรายทางวิชาการ โดยผู้ทรงคุณวุฒิ อาทิเช่น การอภิปรายหัวข้อการใช้กัญชาทางการแพทย์ AI กับการแพทย์ การประกวดผลงานทางวิชาการการประกวดผลงานวิชาการดีเด่นนอกจากนี้ ยังได้จัดให้มีการนําเสนอผลงานวิชาการจากนักวิจัยระดับมืออาชีพและผลงานจากกลุ่มพัฒนานักวิจัย เพื่อเผยแพร่องค์ความรู้ให้บุคลากรได้นําไปประยุกต์ใช้ในพื้นที่
**************************** 9 กันยายน 2562
***********************************************
รัฐบาลไทย-ข่าวทำเนียบรัฐบาล-พล.อ.ประวิตร  ผลักดัน"ป่าแก่งกระจาน"ขึ้นเป็นมรดกโลก ชื่นชม ทส. สนองนโยบายรัฐบาล  กำชับการเฝ้าระวังไฟป่าและการควบคุม
วันพุธที่ 15 มกราคม 2563
พล.อ.ประวิตร  ผลักดัน"ป่าแก่งกระจาน"ขึ้นเป็นมรดกโลก ชื่นชม ทส. สนองนโยบายรัฐบาล  กําชับการเฝ้าระวังไฟป่าและการควบคุม
พล.อ.ประวิตร  ผลักดัน"ป่าแก่งกระจาน"ขึ้นเป็นมรดกโลก ชื่นชม ทส. สนองนโยบายรัฐบาล  กําชับการเฝ้าระวังไฟป่าและการควบคุม
เมื่อ 15 ม.ค.63 พล.ต. พัชร์ชศักดิ์ ปฏิรูปานนท์ ผช.โฆษกรอง นรม.เปิดเผยว่าวันนี้เวลา1000 น. พล.อ.ประวิตร วงษ์สุวรรณ รอง นรม.ได้เป็นประธานการประชุมคณะกรรมการแห่งชาติว่าด้วยอนุสัญญาคุ้มครองมรดกโลกครั้งที่ 1/ 2563 ณ ห้องประชุมอารีสัมพันธ์ กรมส่งเสริมคุณภาพสิ่งแวดล้อม
พล.อ.ประวิตร ได้ติดตามความคืบหน้าการปฎิบัติงานของ ทส.ตามนโยบายของรัฐบาลอย่างต่อเนื่อง และได้รับรายงานผลการคัดเลือกกรรมการมรดกโลกวาระ ปีพ.ศ. 2562 ถึง 2566 โดย นายสีหศักดิ์ พวงเกตุแก้ว กรรมการผู้ทรงคุณวุฒิฯ ของไทยได้รับการคัดเลือก 1ใน9 ประเทศจาก รัฐภาคีสมาชิกที่เข้าร่วมการประชุมทั้งหมด 170 ประเทศให้เป็นกรรมการมรดกโลก ด้วยคะแนน 156 เสียง จากนั้นที่ประชุมได้พิจารณาเห็นชอบนําเสนอพื้นที่กลุ่มป่าแก่งกระจาน ขึ้นเป็นมรดกโลก ซึ่งจะต้องผ่านความเห็นชอบจาก ครม.และเสนอต่อศูนย์มรดกโลกให้ทันภายใน 31 ม.ค.63 ต่อไป
พล.อ.ประวิตร ได้กล่าวชื่นชม ทส. โดย กรมอุทยานแห่งชาติ สัตว์ป่า และพันธ์ุพืช ที่มีความมุ่งมั่นในการรักษาผืนป่าและธรรมชาติ ตามนโยบายของรัฐบาล ได้อย่างเป็นรูปธรรม ส่งผลให้พื้นที่ป่าไม้ของประเทศไทยมีความอุดมสมบูรณ์ มีระบบการดูแลรักษาป่าไม้เป็นที่ยอมรับระดับสากล สามารถขอเสนอป่าแก่งกระจาน ต่อศูนย์มรดกโลกให้ขึ้นทะเบียนเป็นมรดกโลกต่อไป พร้อมได้กล่าวขอขอบคุณคณะกรรมการแห่งชาติฯ,คณะกรรมการขับเคลื่อน และเจ้าหน้าที่ของกรมอุทยานฯ ที่ได้ปฏิบัติหน้าที่ด้วยความเสียสละ มุ่งมั่นและ ทุ่มเท แม้จะมีความยากลําบากเนื่องจากพื้นที่อยู่ห่างไกล มีบริเวณกว้างขวาง บางครั้งต้องเสี่ยงภัยอันตรายจากสภาพป่า
พล.อ.ประวิตร ได้กําชับสั่งการ ทส. ต้องเพิ่มมาตรการดูแลรักษาป่าไม้ อย่างเข้มงวด นอกเหนือจากการป้องกัน การลักลอบตัดไม้ทําลายป่า และล่าสัตว์ป่า โดยขอให้เพ่งเล็งเฝ้าระวังป้องกันและควบคุมไฟป่าที่อาจจะเกิดขึ้นเนื่องจากสภาพอากาศที่มีสภาวะแห้งแล้งมาก เพราะฝนทิ้งช่วงเป็นเวลานานอาจเกิดไฟป่าขึ้นได้ตลอดเวลา นํามาซึ่งปัญหาฝุ่นควันเป็นวงกว้างตามมาได้
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล- ผู้บริหาร ข้าราชการและเจ้าหน้าที่กระทรวงอุตสาหกรรม ร่วมมอบพวงมาลัยและดอกกุหลาบสีแดงให้แก่นายพสุ โลหารชุน ปลัดกระทรวงอุตสาหกรรม
วันอังคารที่ 1 ตุลาคม 2562
ผู้บริหาร ข้าราชการและเจ้าหน้าที่กระทรวงอุตสาหกรรม ร่วมมอบพวงมาลัยและดอกกุหลาบสีแดงให้แก่นายพสุ โลหารชุน ปลัดกระทรวงอุตสาหกรรม
ผู้บริหาร ข้าราชการและเจ้าหน้าที่กระทรวงอุตสาหกรรม ร่วมมอบพวงมาลัยและดอกกุหลาบสีแดงให้แก่นายพสุ โลหารชุน  ปลัดกระทรวงอุตสาหกรรม ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
30 กันยายน 2562 เวลา 16.30 น. ผู้บริหาร ข้าราชการและเจ้าหน้าที่กระทรวงอุตสาหกรรม ร่วมมอบพวงมาลัยและดอกกุหลาบสีแดงให้แก่นายพสุ โลหารชุน ปลัดกระทรวงอุตสาหกรรม นายศิริรุจ จุลรัตน์ รองปลัดกระทรวงอุตสาหกรรม นายอภิจิณ โชติกเสถียร รองปลัดกระทรวงอุตสาหกรรม นางเบญจมาพร เอกฉัตร์ ผู้ตรวจราชการกระทรวงอุตสาหกรรม ในโอกาสเกษียณอายุในวันนี้ และนางสาวนิสากร จึงเจริญธรรม รองปลัดกระทรวงอุตสาหกรรม เนื่องในโอกาสย้ายไปรับตําแหน่งอธิบดีกรมวิทยาศาสตร์บริการ ณ ห้องประชุมชุณหะวัณ อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-‘บิ๊กอู๋’ ตั้ง ‘Working Group’ ศึกษาข้อเสนอ 12 ประเด็น จาก กกร. วางอนาคตแรงงานไทย ก้าวสู่ไทยแลนด์ 4.0
วันพุธที่ 13 ธันวาคม 2560
‘บิ๊กอู๋’ ตั้ง ‘Working Group’ ศึกษาข้อเสนอ 12 ประเด็น จาก กกร. วางอนาคตแรงงานไทย ก้าวสู่ไทยแลนด์ 4.0
รมว.แรงงาน ตั้ง Working Group ศึกษาข้อเสนอ 12 ประเด็นจาก กกร. วางอนาคตของแรงงานไทย เพื่อสอดรับกับโครงการระเบียงเขตเศรษฐกิจภาคตะวันออกก้าวสู่ไทยแลนด์ 4.0
พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ให้สัมภาษณ์ภายหลังเป็นประธานการประชุมเพื่อรับฟังความคิดเห็นจากคณะกรรมการร่วมภาคเอกชน (กกร.) 3 สถาบัน ประกอบด้วย สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย ณ ห้องประชุมเทียน อัชกุล ชั้น 10 กรมการจัดหางาน โดยกล่าวว่า “คณะกรรมการร่วมภาคเอกชน (กกร.) 3 สถาบัน ได้ให้ข้อเสนอมาตรการที่เกี่ยวข้องกับกระทรวงแรงงาน 6 กลุ่ม รวม 12 ประเด็น ได้แก่ 1) แนวทางการใช้ประโยชน์จากกลุ่มประชากรที่มีศักยภาพในตลาดแรงงานเพื่อลดปัญหาการขาดแคลนแรงงานของประเทศ โดยเน้นการส่งเสริมการจ้างงานในกลุ่มประชากรที่มีศักยภาพมาใช้ในตลาดแรงงาน 2) ความต้องการแรงงานและพัฒนาประสิทธิภาพ มาตรฐานฝีมือ โดยกําหนดให้มีการจัดทําฐานข้อมูลอุปสงค์ อุปทานของแรงงาน (Database of Demand and Supply) เพื่อแก้ไขปัญหาการขาดแคลนแรงงานของประเทศไทย 3) นโยบายอํานวยความสะดวกคนเข้าเมือง เพื่อเตรียมความพร้อมประเทศไทยก้าวสู่ไทยแลนด์ 4.0 เพื่อกําหนดความชัดเจนของนิยามเกี่ยวกับกิจกรรมที่ไม่เข้าข่ายเป็นการทํางานตามประกาศกรมการจัดหางาน และรับทราบความคืบหน้าการพิจารณาอนุญาตอาชีพที่วงวนสําหรับคนไทยให้แรงงานต่างด้าวทําได้ 4) การปรับปรุงกฎหมายและกฎระเบียบที่เกี่ยวข้อง อาทิ การผลักดันให้คนประจําเรือไทยที่ทํางานเดินเรือในต่างประเทศได้รับความคุ้มครองด้านประกันสังคม ความคืบหน้าร่าง พ.ร.บ.คุ้มครองแรงงาน (ฉบับที่...) พ.ศ. ... พ.ร.ก.การบริหารจัดการการทํางานของคนต่างด้าว พ.ศ.2560 ร่าง พ.ร.บ.แรงงานสัมพันธ์ พ.ศ. ... และการถอดถอนรายชื่อสินค้าไทยออกจาก TVPRA List นอกจากนี้ ยังได้หารือถึง 5) แนวทางการส่งเสริมคุณภาพชีวิตคนพิการ เพื่อบูรณาการการทํางานของศูนย์ฟื้นฟูสมรรถภาพคนงานของสํานักงานประกันสังคมให้มีความเข้มแข็งขึ้น และ 6) ประเด็นอื่นๆ ที่น่าสนใจ คือ การปรับอัตราค่าจ้างขั้นต่ํา และแนวทางการส่งเสริมการใช้แรงงานที่ดีในสถานประกอบกิจการ (Good Labour Pratices : GLP)”
“กระทรวงแรงงาน จะตั้งคณะทํางาน หรือ Working Group ร่วมกันศึกษาใน 12 ประเด็นดังกล่าว รวมถึงการวางอนาคตของแรงงานไทย เพื่อสอดรับกับโครงการระเบียงเขตเศรษฐกิจภาคตะวันออก (EEC : Eastern Economic Corridor) และก้าวสู่ไทยแลนด์ 4.0 ต่อไป” พล.ต.อ.อดุลย์ฯ กล่าวในท้ายที่สุด
+++++++++++++++++++
กองเผยแพร่และประชาสัมพันธ์
ปริยรณ พรหมสาขา ณ สกลนคร ข่าว
สมภพ ศีลบุตร ภาพ
13 ธันวาคม 2560
รัฐบาลไทย-ข่าวทำเนียบรัฐบาล-IMF ชื่นชมเสถียรภาพและบทบาทไทยในเวทีระหว่างประเทศ
วันอังคารที่ 5 พฤศจิกายน 2562
IMF ชื่นชมเสถียรภาพและบทบาทไทยในเวทีระหว่างประเทศ
IMF ชื่นชมเสถียรภาพและบทบาทไทยในเวทีระหว่างประเทศ
วันนี้ (วันอังคารที่ 5 พฤศจิกายน 2562) เวลา 8.00 น. ณ ห้องรับรอง 1 ตึกบัญชาการ ทําเนียบรัฐบาล นางคริสตาลินา กอร์เกียวา (Mrs. Kristalina Georgieva) กรรมการจัดการกองทุนการเงินระหว่างประเทศ (Managing Director, International Monetary Fund: IMF) เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในโอกาสเดินทางเยือนไทยเพื่อเข้าร่วมการประชุมสุดยอดอาเซียน สรุปสาระสําคัญการหารือ ดังนี้
นายกรัฐมนตรีขอบคุณกรรมการจัดการกองทุนการเงินระหว่างประเทศที่ให้ความสําคัญกับการจัดการประชุมสุดยอดอาเซียนที่ไทยเป็นเจ้าภาพ การเข้าร่วมของกรรมการจัดการกองทุนการเงินระหว่างประเทศเป็นประโยชน์กับประเทศสมาชิก และคู่เจรจา และขอบคุณที่มาเข้าเยี่ยมคารวะเป็นโอกาสให้ได้ฟังความคิดเห็นโดยตรง และยินดีที่ให้เกียรติมาเป็นเจ้าภาพร่วมกับธนาคารแห่งประเทศไทย (ธปท.) ในงานสัมมนานานาชาติระดับสูงในหัวข้อ “Emerging Markets in the New Normal: Dealing with Rising Domestic Leverage and the International Financial Cycles”
กรรมการจัดการกองทุนการเงินระหว่างประเทศยินดีความสําเร็จการจัดการประชุดสุดยอดอาเซียน ครั้งที่ 35 ละการประชุมสุดยอดที่เกี่ยวข้องของไทย ชื่นชมบทบาทในเวทีระหว่างประเทศที่มีสนับสนุนความร่วมมือเพื่อแก้ปัญหาความท้าทายในโลกปัจจุบันได้อย่างเห็นผลเป็นรูปธรรม โดยเฉพาะอย่างยิ่งในสองประเด็นที่ชื่นชมมาก คือมีการหารือเรื่องการพัฒนาอย่างยั่งยืน และการร่วมมือกันด้านเศรษฐกิจอย่างใกล้ชิดในภูมิภาค ทั้งนี้ รัฐบาลไทยมีเสถียรภาพ จึงส่งผลดีต่อการพัฒนาสําคัญทางเศรษฐกิจ
อย่างไรก็ดี ทั้งสองฝ่ายได้หารือเกี่ยวกับประเด็นปัญหาที่มีความท้าทายได้แก่การพัฒนาด้านการศึกษา และการพัฒนาแรงงาน ซึ่งรัฐบาลไทยยืนยันให้ให้ความสําคัญกับการพัฒนาเหล่านี้ โดยระบุในยุทธศาสตร์ชาติ 20 ปี ซึ่งจะมีการตรวจสอบ ปรับปรุงทุก 5 ปี ตลอดจนให้ความสําคัญกับการเข้าสู่สังคมผู้สูงอายุ และความเท่าเทียมทางเพศ
ทั้งนี้ในส่วนของการพัฒนาด้านสิ่งแวดล้อมกรรมการจัดการกองทุนการเงินระหว่างประเทศ ชื่นชมบทบาทไทยในเวทีอาเซียนซึ่งมีผลสําเร็จที่เป็นแผนแม่บทอย่างชัดเจนเป็นรูปธรรม โดยนายกรัฐมนตรีชี้แจงว่าในโอกาสที่ไทยเป็นประธานอาเซียน ได้ยืนยันชัดเจนที่จะลดการใช้พลังงานหลัก เพิ่มการใช้พลังงานหมุนเวียน ลดการเผาไหม้กาซ CO2 ลดการใช้ขยะ และลดขยะในทะเล ในตอนท้าย ทั้งสองฝ่ายชื่นชมแนวทางพระราชดําริเศรษฐกิจพอเพียงของพระบาทสมเด็จพระชนกาธิเบศ มหาภูมิพลอดุลยเดชมหาราช บรมนาถบพิตร และสนใจจะศึกษา ถือว่าเป็นประโยชน์กับชาวโลก
รัฐบาลไทย-ข่าวทำเนียบรัฐบาล-สรุปสาระการประชุมสุด ยอดผู้นำลุ่มแม่น้ำโขงตอนล่าง ครั้งที่ ๓
วันพฤหัสบดีที่ 5 เมษายน 2561
สรุปสาระการประชุมสุด ยอดผู้นําลุ่มแม่น้ําโขงตอนล่าง ครั้งที่ ๓
สรุปสาระการประชุมสุด ยอดผู้นําลุ่มแม่น้ําโขงตอนล่าง ครั้งที่ ๓ วันที่ ๕ เมษายน ๒๕๖๑ ณ จังหวัดเสียมราฐ ราชอาณาจักรกัมพูชา
สรุปสาระการประชุมสุด ยอดผู้นําลุ่มแม่น้ําโขงตอนล่าง ครั้งที่ ๓วันที่ ๕ เมษายน ๒๕๖๑ ณ จังหวัดเสียมราฐ ราชอาณาจักรกัมพูชา
ฯพณฯ พลเอก ประยุทธ์ จันทร์โอชา นายกรัฐมนตรีและคณะ เข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ ๓ เมื่อวันที่ ๕ เมษายน ๒๕๖๑ ณ จังหวัดเสียมราฐ ราชอาณาจักรกัมพูชา ร่วมกับผู้แทนจากประเทศสมาชิกกรรมาธิการแม่น้ําโขง อีก ๓ ประเทศ ได้แก่ ราชอาณาจักรกัมพูชา สาธารณรัฐประชาธิปไตยประชาชนลาว และสาธารณรัฐสังคมนิยมเวียดนาม ร่วมด้วยผู้แทนจากประเทศคู่เจรจา (สาธารณรัฐประชาชนจีน และสาธารณรัฐแห่งสหภาพเมียนมา) และหุ้นส่วนการพัฒนา โดยก่อนการประชุมสุดยอดผู้นําลุ่มน้ําโขงตอนล่าง ครั้งที่ ๓ จะเริ่มขึ้น ฯพณฯ นายกรัฐมนตรี ได้เข้าพบและหารือทวิภาคีกับ ฯพณฯ สมเด็จอัคคมหาเสนาบดีเดโชฮุน เซน นายกรัฐมนตรีราชอาณาจักรกัมพูชา สาระสําคัญคือ ทั้งสองฝ่ายเห็นพ้องที่จะให้หารือร่วมกันอย่างใกล้ชิด เพื่อเพิ่มพูนความร่วมมือด้านการค้า การลงทุน การเปิดจุดผ่านแดนระหว่างทั้งสองประเทศ และเส้นทางรถไฟ
จากนั้น นายกรัฐมนตรีและคณะ ได้เข้าร่วมการประชุมสุดยอดผู้นําลุ่มน้ําโขงตอนล่าง ครั้งที่ ๓ โดย นายกรัฐมนตรีราชอาณาจักรกัมพูชา กล่าวเปิดการประชุม ซึ่งในที่ประชุม ฯพณฯ นายกรัฐมนตรีได้กล่าวถ้อยแถลง โดยชื่นชมต่อความสําเร็จและความก้าวหน้าในการดําเนินงานของคณะกรรมาธิการแม่น้ําโขง ซึ่งเป็นผลมาจากความพยายามร่วมกันของประเทศสมาชิก พร้อมทั้งเสนอแนวคิดการพัฒนาความร่วมมือของคณะกรรมาธิการฯ รวม ๓ ด้าน คือ (๑) นโยบายด้านความร่วมมือในการพัฒนาภูมิภาคแม่น้ําโขง ไทยเน้นย้ําความสําคัญของความร่วมมือ โดยเฉพาะการบริหารจัดการภัยทางธรรมชาติที่สร้างผลกระทบและความเสียหายต่อชีวิตและทรัพย์สิน การเตรียมความพร้อมรองรับการเปลี่ยนแปลงสภาพภูมิอากาศ และการน้อมนําศาสตร์พระราชาด้านการบริหารจัดการน้ํา มาสู่การกําหนดนโยบายของประเทศ (๒) การดําเนินความพยายามในการผลักดันให้แม่น้ําโขง เป็นแม่น้ําแห่งความมั่นคั่งและยั่งยืน โดยยึดหลักการพัฒนาที่ยั่งยืนควบคู่กับการรักษาสมดุลของระบบนิเวศและวิถีชีวิตชุมชน และการบูรณาการความเชื่อมโยงระหว่างกรอบความร่วมมือต่างๆ ในภูมิภาคลุ่มน้ําโขง (๓) การพัฒนาบทบาทของคณะกรรมาธิการแม่น้ําโขง พึงมุ่งเน้นการนําผลการศึกษาและองค์ความรู้ แปลงสู่แผนการดําเนินงานได้ที่ปฏิบัติได้อย่างเป็นรูปธรรม
ในการนี้ นายกรัฐมนตรีประเทศสมาชิก ได้ร่วมกันรับรองปฏิญญาเสียมราฐ เพื่อแสดงจุดยืนร่วมกันของผู้นําประเทศลุ่มน้ําโขงตอนล่าง ในการดําเนินการตามความตกลงว่าด้วยความร่วมมือเพื่อการพัฒนาลุ่มแม่น้ําโขงอย่างยั่งยืน พ.ศ. ๒๕๓๘ สอดคล้องกับเป้าหมายการพัฒนาแห่งสหประชาชาติ (Sustainable Development Goals: SDGs) รวมถึงการเพิ่มพูนความร่วมมือกับประเทศในลุ่มน้ําโขงตอนบน ได้แก่ สาธารณรัฐประชาชนจีน และสาธารณรัฐแห่งสหภาพเมียนมา รวมถึงการเสริมสร้างความเข้มแข็งระหว่างคณะกรรมาธิการแม่น้ําโขง (Mekong River Commission: MRC) และกรอบความร่วมมืออื่นๆ ในภูมิภาค เพื่อสร้างความเชื่อมั่นให้กับหุ้นส่วนการพัฒนาต่อไป สําหรับการประชุมสุดยอดผู้นําลุ่มน้ําโขงตอนล่าง ครั้งที่ ๔ ในอีก ๔ ปีข้างหน้าสาธารณรัฐประชาธิปไตยประชาชนลาว จะเป็นเจ้าภาพจัดการประชุม
รัฐบาลไทย-ข่าวทำเนียบรัฐบาล-นายกรัฐมนตรีย้ำยังไม่ออก ม. 44 เพื่อแก้ปัญหาทีวีดิจิทัล มุ่งหาทางออกที่ดีที่สุดในการแก้ปัญหา ยืนยันประเทศชาติต้องไม่เสียผลประโยชน์
วันอังคารที่ 24 เมษายน 2561
นายกรัฐมนตรีย้ํายังไม่ออก ม. 44 เพื่อแก้ปัญหาทีวีดิจิทัล มุ่งหาทางออกที่ดีที่สุดในการแก้ปัญหา ยืนยันประเทศชาติต้องไม่เสียผลประโยชน์
นายกรัฐมนตรีย้ํายังไม่ออก ม. 44 เพื่อแก้ปัญหาทีวีดิจิทัล มุ่งหาทางออกที่ดีที่สุดในการแก้ปัญหา ยืนยันประเทศชาติต้องไม่เสียผลประโยชน์
วันนี้ (24 เมษายน 2561) เวลา 14.15 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี กล่าวถึงกรณีการใช้ ม. 44 เพื่อแก้ปัญหาทีวีดิจิทัลว่า ได้มีการหารือพูดคุยกันเพื่อหาวิธีการที่เหมาะสมในการดูแลแก้ไขปัญหาดังกล่าวซึ่งจะต้องพิจารณาดูบริบทต่าง ๆ อย่างรอบคอบในทุก ๆ ด้าน โดยประเทศชาติต้องไม่เสียผลประโยชน์ ขอให้สังคมเข้าใจ และขอยืนยันว่ารัฐบาลไม่มีจุดประสงค์เพื่อการเอื้อประโยชน์ให้กับบุคคลหรือกลุ่มบุคคลใด เน้นย้ํารัฐบาลต้องหาทางออกที่ดีที่สุดของปัญหา โดยจะพิจารณาหารือในรายละเอียด ศึกษาเหตุผลและความจําเป็นด้วยความรอบคอบ หามาตรการที่เหมาะสมเพื่อแก้ปัญหาให้ได้โดยเร็ว
รัฐบาลไทย-ข่าวทำเนียบรัฐบาล-นายกรัฐมนตรีย้ำไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสำคัญ ขณะนี้กระทรวงต่างๆ เร่งทำงานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
วันอังคารที่ 21 เมษายน 2563
นายกรัฐมนตรีย้ําไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสําคัญ ขณะนี้กระทรวงต่างๆ เร่งทํางานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
นายกรัฐมนตรีย้ําไม่ผ่อนปรนมาตรการเพราะแรงกดดันเพราะสุขภาพของประชาชนเป็นสิ่งสําคัญ ขณะนี้กระทรวงต่าง ๆ เร่งทํางานตามงบประมาณที่มีอยู่ ขออย่ามองเพียงการแจกเงินเยียวยาอย่างเดียว
วันนี้ (21 เม.ย. 63) เวลา 13.30 น. ณ โถงบัญชาการ ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม แถลงผลการประชุมคณะรัฐมนตรีเกี่ยวกับมาตรการในการแก้ไขปัญหาสถานการณ์การแพร่ระบาดของเชื้อไวรัสโควิด-19 โดยมีสาระสําคัญ ดังนี้
นายกรัฐมนตรีกล่าวถึงข้อเรียกร้องการผ่อนปรนมาตรการต่าง ๆ ว่า ต้องทําด้วยความระมัดระวัง โดยใช้ข้อมูลด้านสาธารณสุข รวมทั้งมีมาตรการรองรับที่เหมาะสมเพียงพอ ทั้งนี้ จะไม่ผ่อนปรนมาตรการเพราะแรงกดดันแต่ต้องเป็นไปตามข้อเท็จจริง ผู้ประกอบการต้องเสนอมาตรการรองรับ เช่น การจัดสถานที่ การคัดกรองโรค จํากัดจํานวนคน รวมทั้งมาตรการเว้นระยะห่าง หรือ Social Distancing หากมาตรการไม่เหมาะสมก็ยังให้เปิดบริการไม่ได้ แม้รัฐบาลจะทราบปัญหาของประชาชน แต่ก็เห็นความสําคัญด้านสุขภาพของประชาชนเป็นหลัก เพราะหากไม่รอบคอบหรือผ่อนปรนมาตรการเพราะแรงกดดันแล้ว อาจทําให้การแพร่ระบาดของเชื้อไวรัสโควิด-19 กลับมารุนแรง เท่ากับการปฏิบัติมาทั้งหมดสูญเปล่า
นายกรัฐมนตรียังกล่าวถึงการประชุมคณะรัฐมนตรีในวันอังคารหน้า (28 เม.ย. 63) ว่า จะมีการพิจาณาว่าจะมีการยืดระยะเวลาการประกาศใช้ พ.ร.ก. ฉุกเฉินฯ ที่จะสิ้นสุดลงในวันที่ 30 เม.ย. 63 นี้ หรือไม่ ซึ่งต้องอาศัยความร่วมมือจากประชาชนและข้อมูลจากด้านสาธารณสุขเป็นตัวชี้วัด ขณะนี้ ยังพบผู้ฝ่าฝืน พ.ร.ก. ฉุกเฉินฯ จํานวนมาก ขณะที่จํานวนผู้ป่วยติดเชื้อไวรัสโควิด-19 เริ่มลดลงอย่างต่อเนื่องในแต่ละวัน ผู้ป่วยรักษาหายสามารถกลับบ้านได้ก็เพิ่มมากขึ้น หากประชาชนให้ความร่วมมือกันปฏิบัติตามมาตรการของภาครัฐ จะทําให้จํานวนผู้ป่วยติดเชื้อจะลดลงอีก ซึ่งนายกรัฐมนตรียังย้ําว่า รัฐบาลมีวัตถุประสงค์สําคัญ เพื่อดูแลประชาชนให้ผ่านพ้นวิกฤตนี้ มาตรการที่มีอยู่ในขณะนี้ครอบคลุมหลายเรื่อง ทั้งการยืดระยะเวลาชําระหนี้ จึงไม่อยากมองเพียงแค่มาตรการแจกเงินเยียวยาเพียงอย่างเดียว ขณะนี้ กระทรวงต่าง ๆ ใช้งบประมาณดําเนินงานที่มีอยู่ทํางานอย่างเต็มที่ รวมทั้งให้กระทรวงพลังงาน กระทรวงมหาดไทย และคณะกรรมการกํากับกิจการพลังงาน ในการออกมาตรการเพื่อลดค่าไฟฟ้าให้แก่ประชาชนทั่วไป ต้องรอบคอบเพราะเป็นเรื่องของการใช้งบประมาณในอนาคตของหน่วยงาน ทั้งนี้ ต้องขอบคุณภาคเอกชนที่เกี่ยวข้องที่ให้การดูแลบุคลากรในองค์กรของตน ทั้งผู้ผลิต และ ผู้บริโภค ให้มีความเดือดร้อนน้อยที่สุด นอกเหนือภาคเอกชนทั้ง 20 รายที่ได้ส่งจดหมายเปิดผนึกถึงแล้ว ยังยินดีรับฟังข้อคิดเห็นจากภาคส่วนอื่นอีกเช่นกัน
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.วิทย์ ผนึก กองทัพอากาศ และองค์การอวกาศญี่ปุ่น เปิดตัวการแข่งขัน “CanSat – ดาวเทียมกระป๋อง” ครั้งแรกของไทย พร้อมชมสาธิตการปล่อย CanSat
วันพฤหัสบดีที่ 6 กรกฎาคม 2560
ก.วิทย์ ผนึก กองทัพอากาศ และองค์การอวกาศญี่ปุ่น เปิดตัวการแข่งขัน “CanSat – ดาวเทียมกระป๋อง” ครั้งแรกของไทย พร้อมชมสาธิตการปล่อย CanSat
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เดินทางมาร่วมแถลงข่าวการแข่งขัน “CanSatThailand 2017” ร่วมกับ พลอากาศเอก จอม รุ่งสว่าง ผู้บัญชาการทหารอากาศ และ Mr. Masanobu TSUJI Director of JAXA Bangkok Office
วันที่ 5 กรกฎาคม 2560 เวลา 13.40 น. ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี เดินทางมาร่วมแถลงข่าวการแข่งขัน “CanSatThailand 2017” ร่วมกับ พลอากาศเอก จอม รุ่งสว่าง ผู้บัญชาการทหารอากาศ และ Mr. Masanobu TSUJI Director of JAXA Bangkok Office โดยมีการเสวนาในหัวข้อ “ความร่วมมือในการจัดโครงการ CanSat2017” ณ ห้องนภัศวิน อาคารสโมสรนักเรียนนายเรืออากาศ โรงเรียนนายเรืออากาศนวมินทกษัตริยาธิราช
การแข่งขัน “CanSatThailand 2017” เป็นการจัดการแข่งขันครั้งแรกของประเทศไทยในระดับมัธยมศึกษาตอนปลายหรือเทียบเท่า ซึ่งเป็นความร่วมมือระหว่างกองทัพอากาศ 2 หน่วยงาน ประกอบด้วยโรงเรียนนายเรืออากาศนวมินทกษัตริยาธิราช และศูนย์การเรียนรู้วิทยาศาสตร์โลกและดาราศาสตร์ (LESA)ร่วมกับ กระทรวงวิทยาศาสตร์และเทคโนโลยี ภายใต้สังกัด 3 หน่วยงาน ได้แก่ องค์การพิพิธภัณฑ์วิทยาศาสตร์แห่งชาติ (อพวช.) สํานักงานพัฒนาวิทยาศาสตร์และเทคโนโลยีแห่งชาติ (สวทช.) และสํานักงานพัฒนาเทคโนโลยีอวกาศและภูมิสารสนเทศ โดยมุ่งหวังเพื่อพัฒนาศักยภาพเยาวชนไทยในด้านสะเต็มศึกษา (Scicence Technology Engineering and Mathematics Education : STEM Education) ผ่านการสร้างและพัฒนาดาวเทียมขนาดจิ๋ว ตามหลักทฤษฎี Project Base Learning และมีวัตถุประสงค์ให้เยาวชนไทยเรียนรู้เทคโนโลยีอวกาศและเทคโนโลยีดาวเทียม สนับสนุนการใช้ความคิดสร้างสรรค์ และสามารถสร้างความเชื่อมโยงกับชีวิตประจําวัน เพื่อให้สอดคล้องกับแนวการพัฒนาคนให้มีคุณภาพในศตวรรษที่ 21
ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี กล่าวว่า กิจกรรม CanSat เป็นหนึ่งในแผนงานการพัฒนากําลังคนด้านวิทยาศาสตร์ของกระทรวงวิทยาศาสตร์และเทคโนโลยี โดยเริ่มจากการจุดประกายความสนใจและสร้างแรงบันดาลใจด้วยกิจกรรมการแข่งขันที่สนุกสนาน พร้อมกับการได้เรียนรู้เกี่ยวกับเทคโนโลยีด้านอวกาศและดาวเทียม เพื่อนําไปสู่ความต้องการเรียนรู้ในระดับที่สูงขึ้นไปหรือเกิดการนําไปพัฒนาต่อยอดเทคโนโลยีและนวัตกรรมให้กับประเทศต่อไป
ทั้งนี้ การแข่งขัน “CanSatThailand 2017” เปิดรับสมัครเยาวชนที่สนใจเข้าร่วมแข่งขัน ตั้งแต่วันนี้ – 15 กรกฎาคม 2560 โดยคณะกรรมการพิจารณาคัดเลือกผู้สมัครเข้ารอบจํานวน 5 ทีม เพื่อเข้าอบรมพัฒนาฝีมือเพิ่มเติม ณ อพวช. ก่อนจะทําการแข่งขันรอบชิงชนะเลิศ ในวันที่ 28 ตุลาคม 2560 ติดตามรายละเอียดเพิ่มเติมได้ทางwww.nsm.or.th หรือfacebook : ThaiSpace Education โทร.02-577-9999 ต่อ 1411-1416
รัฐบาลไทย-ข่าวทำเนียบรัฐบาล-อดีตแพทย์ทหารอากาศ 50 นาย คว้าชุดหมอกลับมาสู้โควิด-19 [กระทรวงกลาโหม]
วันพฤหัสบดีที่ 16 เมษายน 2563
อดีตแพทย์ทหารอากาศ 50 นาย คว้าชุดหมอกลับมาสู้โควิด-19 [กระทรวงกลาโหม]
อดีตแพทย์ทหารอากาศ 50 นาย คว้าชุดหมอกลับมาสู้โควิด-19
"กองทัพอากาศ เรียกกําลังพลสํารองเหล่าแพทย์เข้าปฏิบัติราชการ
เพื่อรองรับสถานการณ์การแพร่ระบาดของ COVID-19"
วันนี้ (วันพุธที่ ๑๕ เมษายน ๒๕๖๓) เวลา ๑๓.๓๐ น. พลอากาศเอก มานัต วงษ์วาทย์ ผู้บัญชาการทหารอากาศ เป็นประธานในพิธีเปิดการเรียกกําลังพลสํารองเพื่อปฏิบัติราชการของกองทัพอากาศ ประจําปี ๒๕๖๓ ณ อาคารรณนภากาศ โรงเรียนนายเรืออากาศนวมินทกษัตริยาธิราช โดยเรียกกําลังพลสํารองเหล่าแพทย์ จํานวน ๕๐ คน เข้ามาปฏิบัติราชการ เพื่อปฏิบัติหน้าที่ในภารกิจสนับสนุนด้านการแพทย์ รับมือสถานการณ์การแพร่ระบาดของ COVID-19